الممثلة فدوى طالب ماعجبهاش داكشي لي قالت فطيم الشامسي ملكة جمال الإمارات لي كاينة حاليا في المغرب، وقذكرت ف”انترفيو” أن المغربيات بسيطات والإماراتيات راقيات. مولات “بيصارا أوفر دوز” عطاتها علاش كتقلب، وكتبات في تدوينة على “ستوري” في انستگرام: “دابا هاد وجه الكبالة ملكة جمال؟ أنا بان ليا غي جمال ولد شيخ بن مقجوج.. بنات المغرب فعلا بسيطات ولكن يمحنوك يا فرتوتة. بنات المغرب الزين والهمة والقراية وفاش ماحطيتيهم ياكلوك”. وفدوى ملي كملات هضرتها مع فطيم، ضارت لهادوك لي جابوها للمغرب، وقالت ليهم “بغيت لكم دقة وغصبة”. واللي عارفين ان الشامسي جابوها المنتيجين ديال شي مسابقة ملكات الجمال، وراها عايشة الحياة في المغرب. 
فدوى طالب قصفات ملكة جمال الإمارات لي قللات من المغربيات: راهم يمحنوك !